આંગળી

મનુષ્યના પ્રત્યેક હાથ તેમ જ પગના તળિયાના અગ્રભાગોને આંગળી કહેવાય છે. મનુષ્યના પ્રત્યેક હાથ તેમ જ પગમાં પાંચ-પાંચ આંગળીઓ આવેલી છે. આમ દરેક માનવશરીરને કુલ વીસ આંગળીઓ હોય છે. આંગળીમાં આભૂષણ તરીકે વીંટી પહેરવામાં આવે છે, જેને વેઢ પણ કહેવાય છે. 

 હાથની આંગળીઓનાં નામ 

 સૌથી વધારે જાડાઇ ધરાવતી આંગળી જેને આપણે સામાન્ય રીતે અંગુઠો કહીએ છે તેનું વાસ્તવિક નામ અંગુષ્ઠ છે.
 અંગુઠાની બાજુમાં આવેલી આંગળીનું નામ તર્જની છે.
 હાથની બધી આંગળીઓની વચ્ચે આવેલી આંગળીનું નામ મધ્યમા છે.
 હાથની આંગળીઓની વચ્ચે આવેલી આંગળી તેમ જ સૌથી નાની આંગળીની વચ્ચે આવેલી આંગળીનું નામ અનામિકા છે.
 હાથમાં આવેલી સૌથી નાની આંગળીનું નામ કનીષ્ઠિકા અથવા ટચલી છે.

શ્રેણી:માનવ શરીર